ན་ནིང་ང་ཚོའི་སྨན་ཁང་ལ་མེ་ཏོག་རྫོང་སྨན་ཁང་ནས་བསྒྱུར་བའི་ནད་པ་ཞིག་འབྱོར་བ་དང་།སྐབས་དེར་ནད་པ་རིག་པ་གསལ་པོ་མེད་ལ་ནད་གཞི་ལྕི་བས་གཅིན་དུག་ཕོག་པའི་ནད་དང་ཁྲག་ནང་ཅཱ་ཚྭ་མཐོ་བའི་ནད་དཔྱད་བྱས་ཡོད།འོན་ཀྱང་ནད་པ་ཉིང་ཁྲིའི་ས་མཐོའི་ཁོར་ཡུག་ལ་མི་འཕྲོད་པས་མེ་ཏོག་ལ་ལོག་ནས་སྨན་བཅོས་བྱེད་རྒྱུའི་རེ་བ་མཐའ་འཁྱོངས་བྱེད་ཀྱི་ཡོདཅེས་བོད་སྐྱོར་སྨན་པ་ལིའུ་ཆིང་ཧྭས་གསར་འགོད་པར་བཤད་པ་དང་།ཁོང་གིས་མེ་ཏོག་རྫོང་ལ་ཟུངས་ཁྲག་གཙང་གསིང་གི་ཆ་རྐྱེན་མེད་པས་ལོག་ཕྱིན་ན་སྨན་བཅོས་མ་བྱས་པ་དང་གཅིག་མཚུངས་ཡིན་པ་དང་སྐྱོབ་བཅོས་ཀྱི་རེ་བ་དང་བྲལ་བས་ནད་པ་དང་ནང་མིའི་དབར་འབྲེལ་གཏུག་མང་པོ་བྱས་མཐར་ནད་པ་དང་ནང་མིས་ཉིང་ཁྲིར་སྨན་བཅོས་བྱེད་རྒྱུའི་མོས་མཐུན་བྱས།